تورکیه, 2020 – ییل 17 سپتامبرده, اوروپا پارلمانی نینگ عمومی کینگشی ده قبول قیلینگن حقیقت لر دن اوزاق توصیه قراری نینگ کوپلب جهت دن قبول ایتیلیشی نینگ ممکن ایمس لیگی نی بیلدیردی.
تورکیه جمهوریتی تشقی ایش لر وزیرلیگی, اوروپا پارلمانی نینگ تورکیه بیلن علاقه لی توصیه قراری توغریسیده بیانات بیردی.
بیاناتده, "اوروپا پارلمانی عمومی کینگشی ده, 2020- ییل 17 سپتامبرده, فقط گینه اوروپا بیرلیگی اعضالیگی بوییچه همکارلیک و بعضی اعضا اولکه لرنینگ اوز باشیمچه منفعت لری دایره سیده قبول قیلینگن, توصیه قراری نینگ کوپلب جهت دن قبول ایتیلیشی ممکن ایمس.  اعضا اولکه لر و اوروپا پارلمانی داخل برچه اوروپا بیرلیگی تشکیلات لریده هر سویه ده قیلگن تشبث لری میز گه قره مسدن, بونده ی طرفلی بیر توصیه قراری نینگ قبول قیلینگن لیگی نینگ, یخشی نیت بیلن هیچ قنده ی بیر ارتباطی یوق" دییه قید ایتیلدی.
عینی دمده بیاناتده, اوروپا پارلمانی نینگ "طرفلی و حق سیز" حرکت قیلگن لیگی معلوم قیلیندی.
بیاناتده, "اوروپا پارلمانی, بو بیر تامانلمه و حقسیز حرکت لری و صلاحیتی بولمه گن حالده دینگیز حقوقی ده گی اعتبارسیز و بیر طرفلی فکر لری بیلن اوز اعتباری نی قولدن بیرماقده" دییه قید ایتیلدی.
اوروپا بیرلیگی تشکیلات لری و اوروپا پارلمانی نینگ اولکه لر اورته سیده گی مسئله لر بوییچه حقانیتلی بولیش گه چقیریلگن بیاناتده, "اوروپا پارلمانی, اوروپا بیرلیگی و اوشبو بیرلیککه اعضا دولت لرنینگ, اوچینچی اولکه لرنینگ چیگره لری و ساحه لری نی انیقلش صلاحیتی موجود ایمس.  اوروپا پارلمانی و باشقه اوروپا بیرلیگی تشکیلات لری نینگ ییچیم بوییچه صمیمی ایکن لیک لری تقدیرده, فقط گینه ایش لرنی آسانلشتیروچی حرکت لر قیلیشی, کاندید اولکه دن عبارت تورکیه گه قرشی آلدین دن یمان بیر فکر ایگه بولمس لیگی و اولکه لر اورته سیده گی مسئله لر بوییچه حقانیتلی بولیشی کیره ک. معلوم بیر تامان نینگ طرفداری بولمس لیگی ضروری" دییه قید ایتیلدی.
تورکیه نینگ حقسیزلیککه قرشی یخشی نیتلی حرکت قیلگن لیگی, تحریک ایتووچی حرکت لر گه قرشی ایسه صبرلی بولگن لیگی بیلدیریلگن بیاناتده, تورکیه نینگ اوزی و شمالی قبرس تورک جمهوریتی نینگ خلق ارا حقوق دن کیلیب چیققن منفعتلری نی مدافعه ایتیش گه دوام ایته دیگن لیگی بیلدیریلدی.
اوروپا پارلمانی عمومی کینگشی ده شرقی اورته ییر دینگیزی بوییچه تورکیه گه, قبول ایتیلیشی ممکن بولمه گن توصیه لر نینگ موجود بولگن بیر قرار قبول قیلینگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
